PATVIRTINTA

Vilniaus Vaduvos darželio-mokyklos direktoriaus

2025 m. rugpjūčio 29 d. įsakymu Nr. 73

PRITARTA

Vilniaus Vaduvos darželio-mokyklos

taryboje 2025 m. rugpjūčio 28 d. posėdžio protokolo nutarimu Nr.1 (protokolas Nr.3)

SUDERINTA

Vilniaus miesto savivaldybės

administracijos direktoriaus

2025 m. rugpjūčio 28 d. įsakymu Nr. 30-2230/25

# VILNIAUS VADUVOS DARŽELIO – MOKYKLOS

# 2025-2026 IR 2026-2027 MOKSLO METŲ

# PRADINIO UGDYMO PROGRAMOS UGDYMO PLANAS

## I SKYRIUS

## BENDROSIOS NUOSTATOS

1. Vilniaus Vaduvos darželio-mokyklos (toliau – mokykla) pradinio ugdymo programos ugdymo planas (toliau – Ugdymo planas) parengtas vadovaujantis ir 2025-2026 ir 2026-2027 mokslo metų pradinio, pagrindinio ir vidurinio ugdymo programų bendraisiais ugdymo planais (toliau – Bendrieji ugdymo planai), patvirtintais Lietuvos Respublikos švietimo, mokslo ir sporto ministro 2025 m. gegužės 21 d. įsakymu Nr. V-559, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), ir kitais bendrąjį ugdymą reglamentuojančiais teisės aktais bei Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašu, patvirtintu Lietuvos Respublikos švietimo, mokslo ir sporto ministro 2022 m. sausio 4 d. įsakymu Nr. V-4 „Dėl Bendrųjų iš valstybės ar savivaldybių  biudžetų finansuojamų neformaliojo švietimo programų kriterijų aprašo patvirtinimo“, kitais norminiais aktais, mokyklos strateginiais tikslais, atsižvelgiant į mokyklos bendruomenės poreikius ir turimus išteklius.
2. Ugdymo plano tikslas – apibrėžti pagrindinius reikalavimus ugdymo procesui organizuoti, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.
3. Ugdymo plano uždaviniai:
   1. nustatyti mokslo metų pradžią, trukmę, atostogų laiką;
   2. nustatyti minimalų privalomą pamokų skaičių, skirtą ugdymo programoms įgyvendinti;
   3. pateikti ugdymo proceso organizavimo nuostatas.
4. Ugdymo plane vartojamos sąvokos:
   1. **Laikinoji grupė** – mokinių grupė dalykui mokytis, diferencijuotai mokytis dalyko ar mokymosi pagalbai teikti;
   2. **Pamoka** – pagrindinė nustatytos trukmės nepertraukiamo mokymosi organizavimo forma;
   3. kitos Ugdymo plane vartojamos sąvokos apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.
5. Ugdymo planą rengė 2025 m. gegužės 28 d. direktoriaus įsakymu Nr. V-46 „Dėl darbo grupės 2025-2026 ir 2026-2027 mokslo metų pradinio ugdymo programos ugdymo planui parengti sudarymo“ darbo grupė. Ugdymo planas parengtas dvejiems metams ir suderintas su Mokyklos Taryba, Steigėju ir tvirtinamas direktoriaus įsakymu iki 2025-08-29.
6. Ugdymo planas parengtas remiantis mokyklos Strateginio plano 2023-2027 m. nuostatomis, švietimo stebėsenos, mokinių pasiekimų ir pažangos vertinimo ugdymo procese analize, nacionalinių mokinių NMPP pasiekimų patikrinimo, mokyklos veiklos įsivertinimo rezultatais:
   1. mokyklos vizija – Vilniaus Vaduvos darželis-mokykla – tai moderni aprūpinta mokymo priemonėmis mokykla, kurioje bendradarbiaujantys mokiniai, mokytojai ir tėvai kuria draugišką kultūrą ir pasiekia gerus mokymo(si) rezultatus;
   2. mokyklos misija – padėti kiekvienam ugdytiniui formuotis moralines pilietines nuostatas, ugdytis asmenines savybes ir įgyti kompetencijas, būtinas tolesniam sėkmingam jo mokymuisi, teikiant kokybiškas ikimokyklinio, priešmokyklinio ir pradinio ugdymo paslaugas;
7. Atsiradus Ugdymo plane nenumatytiems atvejams, suderinus su mokyklos Taryba ir mokyklos steigėju, Ugdymo planas gali būti koreguojamas išlaikant minimalų pamokų skaičių dalykų bendrosioms programoms įgyvendinti.

## II SKYRIUS

## UGDYMO PROCESO ORGANIZAVIMAS

### PIRMASIS SKIRSNIS

### MOKSLO METŲ TRUKMĖ IR STRUKTŪRA

1. Ugdymo organizavimas 2025-2026 mokslo metais:
   1. 2025–2026 mokslo metai ir ugdymo proceso pradžia – 2025 m. rugsėjo 1 d. Ugdymo proceso trukmė – 175 ugdymo dienos.

|  |  |  |  |  |
| --- | --- | --- | --- | --- |
| **Klasė** | **Ugdymo proceso pradžia** | **Ugdymo proceso pabaiga** | **Ugdymo proceso trukmė dienomis** | **Ugdymo proceso trukmė savaitėmis** |
| 1-4 kl. | 2025-09-01 | 2026-06-05 | 175 | 35 |

* 1. Ugdymo proceso metu skiriamos atostogos:

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens | 2025-11-03 | 2025-11-09 |
| Žiemos (Šv. Kalėdų) | 2025-12-24 | 2024-01-04 |
| Žiemos | 2026-02-16 | 2026-02-22 |
| Pavasario (Šv. Velykų) | 2026-03-30 | 2024-04-06 |
| Vasaros | 2026-06-06 | 2026-08-31 |

* 1. Pusmečių datos:

|  |  |  |
| --- | --- | --- |
| **Pusmečiai** | **Pusmečio pradžia** | **Pusmečio pabaiga** |
| I pusmetis | 2025-09-01 | 2026-01-30 |
| II pusmetis | 2026-02-02 | 2026-06-05 |

1. Ugdymo organizavimas 2026-2027 mokslo metais:
   1. 2026–2027 mokslo metai ir ugdymo procesas prasideda 2026 m. rugsėjo 1 d. Ugdymo proceso trukmė – 175 ugdymo dienos (35 savaitės).

|  |  |  |  |  |
| --- | --- | --- | --- | --- |
| **Klasė** | **Ugdymo proceso pradžia** | **Ugdymo proceso pabaiga** | **Ugdymo proceso trukmė dienomis** | **Ugdymo proceso trukmė savaitėmis** |
| 1-4 kl. | 2026-09-01 | 2027-06-04 | 175 | 35 |

* 1. Ugdymo proceso metu skiriamos atostogos:

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens | 2026-11-02 | 2026-11-08 |
| Žiemos (Šv. Kalėdų) | 2026-12-23 | 2027-01-03 |
| Žiemos | 2027-02-15 | 2027-02-21 |
| Pavasario (Šv. Velykų) | 2027-03-22 | 2027-03-28 |
| Vasaros | 2027-06-07 | 2027-08-31 |

* 1. Pusmečių datos:

|  |  |  |
| --- | --- | --- |
| **Pusmečiai** | **Pusmečio pradžia** | **Pusmečio pabaiga** |
| I pusmetis | 2026-09-01 | 2027-01-29 |
| II pusmetis | 2027-02-01 |  |

1. Ugdymas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (vyksta remonto darbai įstaigoje, esant ekstremaliai temperatūrai ir kt.), gali būti koreguojamas arba laikinai stabdomas, vadovaujantis 1 priedu, arba organizuojamas nuotoliniu mokymo proceso organizavimo būdu vadovaujantis Vilniaus Vaduvos darželio-mokyklos ugdymo(-si) proceso organizavimo nuotoliniu būdu tvarkos aprašas, patvirtintu Vilniaus Vaduvos darželio-mokyklos direktoriaus 2020 m. lapkričio 26 d. įsakymu Nr. V-151.

### ANTRASIS SKIRSNIS

### MOKYKLOS UGDYMO PLANO ĮGYVENDINIMAS

1. Ugdymo procesui skirtas laikas per mokslo metus proporcingai skirstomas į trumpesnius mokymosi periodus – pusmečius.
2. Mokykla dirba penkias dienas per savaitę.
3. Pagrindinė ugdymo proceso organizavimo forma – pamoka.
4. Pradinio ugdymo programai įgyvendinti pamokos trukmė 1 klasėje – 35 min., 2 – 4 klasėse – 45 min.
5. Mokiniui mokymosi krūvis per savaitę yra paskirstomas proporcingai.
6. Pamokos vyksta pagal pamokų tvarkaraštį, kuris skelbiamas mokyklos skelbimų lentoje ir svetainėje. Tvarkaraštis gali būti keičiamas, tikslinamas ar pertvarkomas, atsižvelgiant į ugdymo procesui keliamus reikalavimus. Galimi pamokų tvarkaraščio pakeitimai dėl mokytojo ligos ar kitų aplinkybių.
7. Esant poreikiui pamokų tvarkaraštyje numatomos iš eilės, viena po kitos, dvi arba daugiau to paties dalyko pamokos nepažeidžiant nepertraukiamo mokymosi laiko, nustatyto Higienos normose.
8. Esant poreikiui ugdymo procesas gali būti skirstomas į įvairios nepertraukiamos trukmės ugdymo periodus, tačiau nepertraukiamo mokymosi trukmė neturi būti ilgesnė kaip 90 min.: numatomos pertraukos, skirtos mokinių poilsiui. Trys pertraukos organizuojamos ne mažiau kaip po 20 min., viena – 15 min., viena – 10 min. Visų pertraukų laikas sudaro ne mažiau kaip 1 val. per dieną.
9. 1-4 klasių pamokų laikas:

|  |  |  |
| --- | --- | --- |
| **Pamokos Nr.** | **1 klasė** | **2-4 klasės** |
| 1 | 8.00 – 8.35 | 8.00 – 8.45 |
| 2 | 9.05 – 9.40 | 9.05 – 9.50 |
| 3 | 10.10 – 10.45 | 10.10 – 10.55 |
| 4 | 11.05 – 11.40 | 11.05 – 11.50 |
| 5 | 12.10 – 12.45 | 12.10 – 12.55 |
| 6 | 13.10 – 13.45 | * 1. – 13.55 |

1. Pamokų laikas, direktoriaus įsakymu, gali būti trumpinamas šventinių, metodinių renginių ir posėdžių dienomis bei neatitinkant sanitarinių ir Higienos normų reikalavimams patalpose (pvz.: aukšta oro temperatūra ir kt.).
2. Mokykla užtikrina, kad per mokslo metus ugdymo procese būtų organizuojamas Ugdymo plane nustatytas pamokų skaičius.
3. Mokykloje vykdoma pažintinė, kultūrinė, meninė, kūrybinė veikla yra sudėtinė ugdymo proceso veiklos dalis. Ši veikla siejama su mokyklos ugdymo tikslais, mokinių mokymosi pasiekimais ir poreikiais ir organizuojama nuosekliai per visus mokslo metus mokykloje ir įvairiose kitose mokymosi aplinkose: muziejuose, galerijose, parkuose, atviros prieigos centruose, virtualiose ar kitose mokymuisi tinkamose aplinkose. Mokykloje organizuojamos veiklos, projektai, skatinantys pilietinį įsitraukimą, ugdantys gebėjimą priimti sprendimus ir motyvaciją dalyvauti mokyklos ir vietos bendruomenės veiklose.
4. Ugdymas ne mokyklos aplinkoje organizuojamas, kai dalyko ar kelių dalykų bendrojoje programoje numatytiems tikslams pasiekti būtina užtikrinti sąlygas, kurios padėtų mokiniams geriau įsisavinti mokymosi turinį, įgyti praktinės patirties ir išbandyti įvarius mokymosi kontekstus. Ugdymas ne mokyklos aplinkose organizuojamas vadovaujantis Ugdymo ne mokyklos aplinkose aprašu, patvirtintu 2024 m. lapkričio 14 d. direktoriaus įsakymu Nr. 97.

### TREČIASIS SKIRSNIS

### INDIVIDUALIOS MOKINIO PAŽANGOS IR PASIEKIMŲ VERTINIMAS

1. Mokinių mokymosi pasiekimų ir pažangos vertinimas yra mokyklos ugdymo turinio dalis ir dera su keliamais ugdymo tikslais. Vertinant mokinių pasiekimus ir pažangą vadovaujamasi Ugdymo programų aprašu, Bendrosiomis programomis, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių pasiekimų ir pažangos vertinimą bei mokykloje priimta Vilniaus Vaduvos darželio-mokyklos 1-4 klasių mokinių pažangos ir pasiekimų vertinimo tvarkos aprašu, patvirtintu Vilniaus Vaduvos darželio-mokyklos direktoriaus 2023 m. lapkričio 17 d. įsakymu Nr. V-136.

### KETVIRTASIS SKIRSNIS

### MOKINIŲ MOKYMOSI KRŪVIO REGULIAVIMAS

1. Reguliuodama mokinių mokymosi krūvį mokykla užtikrina:
   1. mokiniams vyktų ne daugiau kaip 6 pamokos per dieną;
   2. direktoriaus pavaduotojas pradiniam ugdymui organizuoja mokytojų, dirbančių vienoje klasėje bendradarbiavimą, vykdo mokiniams skiriamų namų darbų, mokymosi krūvio, kontrolinių darbų stebėseną ir kontrolę:
   3. namų darbų užduotys skiriamos tikslingai, įtvirtinant pamokoje ugdytus gebėjimus ir pagal galimybes diferencijuojamos atliepiant įvairius mokinių mokymosi poreikius;
   4. laikas, visų dalykų namų darbams atlikti, neturi viršyti 40 min per dieną, įskaitant skaitymo įgūdžių ugdymą. Atsižvelgiant į individualius mokinių poreikius namų darbams skirtas laikas gali didėti, bet ne daugiau nei 20 procentų nurodyto laiko;
   5. skiriant namų užduotis įsivertinama būtinybė jas atlikti elektroninėse aplinkose, siekiant mažinti mokinių laiką, praleistą prie ekranų;
   6. planuojant klasei skirtų atsiskaitomųjų darbų intensyvumą per dieną ir savaitę vadovaujamasi Vilniaus Vaduvos darželio-mokyklos 1-4 klasių mokinių pažangos ir pasiekimų vertinimo tvarkos aprašu, patvirtintu Vilniaus Vaduvos darželio-mokyklos direktoriaus 2023 m. lapkričio 17 d. įsakymu Nr. V-136;
   7. mokiniams reguliariai teikiamas grįžtamasis ryšys, padedantis mokiniui pašalinti mokymosi spragas ir suprasti, kaip efektyviai valdyti savo mokymosi procesą;
   8. atsiskaitomieji darbai organizuojami iš anksto, informuojant mokinius, neatliekami po ligos, atostogų ar šventinių dienų, numatytas pakankamas laikas jiems pasirengti. Atsiskaitomųjų darbų užduotys ir įvertinimai grąžinami mokiniams, sudaromos galimybės mokiniams ir tėvams (globėjams, rūpintojams), jei jie to pageidauja, susipažinti su individualaus darbo stiprybėmis ir trūkumais.
2. Nuo dalyko (dalykų) dalies pamokų mokiniai gali būti atleidžiami nuo pirmos ar paskutinės pamokos (į mokyklą atvykstant vėliau arba išvykstant anksčiau), jeigu:
   1. mokosi formalųjį švietimą papildančio ugdymo ar neformaliojo vaikų švietimo programą (muzikos, dailės, menų, sporto ir kitas), kurios turinys yra artimas ar tapatus dalyko, kurio mokosi, bendrajai programai;
   2. mokinio tėvai (globėjai, rūpintojai) mokyklos vadovui pateikia:
   3. prašymą atleisti nuo dalyko (dalykų) dalies pamokų;
   4. neformaliojo vaikų švietimo programą ar formalųjį švietimą papildančio ugdymo programą arba nuorodą į jas, kai mokinys mokosi pagal neformaliojo vaikų švietimo programą ar formalųjį švietimą papildančio ugdymo programą.
3. mokinys, atleistas nuo dalyko dalies pamokų lankymo, jų metu gali užsiimti kita ugdomąja veikla arba mokytis savarankiškai;
4. Dalyko, nuo kurio pamokų prašoma atleisti, mokytojui patvirtinus, kad neformaliojo vaikų švietimo ar formalųjį švietimą papildančio ugdymo programos turinys atitinka dalyko bendrosios programos turinį, ar sporto pratybos atitinka fizinio ugdymo pamokose ugdomas kompetencijas, mokyklos vadovo įsakymu mokinys atleidžiamas nuo dalyko dalies pamokų lankymo. Mokinio atsiskaitymo ir vertinimo būdai derinami su dalyko mokytoju.
5. Gavus mokinio tėvų (globėjų, rūpintojų) prašymą, mokiniui, kai jis atstovauja mokyklai varžybose, konkursuose, dalykinėse olimpiadose per atostogas, savaitgalio ar švenčių dienomis, direktoriaus įsakymu tos dienos įskaitomos į ugdymosi dienų skaičių ir jo poilsio dienos nukeliamos į artimiausias darbo dienas.

### PENKTASIS SKIRSNIS

### MOKYMOSI PAGALBOS TEIKIMAS

1. Mokykla sudaro sąlygas kiekvienam mokiniui mokytis pagal jo gebėjimus ir pasiekti kuo aukštesnių ugdymosi pasiekimų:
   1. mokymosi procesas mokykloje nuolat stebimas ir nustatomi mokiniui kylantys mokymosi sunkumų;
   2. pastebėjus, kad sumažėjo mokinio motyvacija ir (ar) mokymosi rezultatai, diagnozavus mokymosi spragas, praleidus pamokas dėl įvairių aplinkybių, nustačius išskirtinius mokinio gebėjimus ar mokinio tėvams (globėjams, rūpintojams) pageidaujant, mokykloje teikiama mokymosi pagalba;
   3. atsiradus mokymosi sunkumams mokymosi pagalbos teikimas planuojamas Vaiko gerovės komisijos posėdžiuose, bendradarbiaujant su švietimo pagalbos specialistais, mokinio tėvais (globėjais, rūpintojais) ir švietimo pagalbos institucijomis (PPT, Tarpinstitucinio bendradarbiavimo institucijomis, Dienos centrais, atvejo vadyba) dėl veiksmingos mokymosi pagalbos teikimo;
   4. už mokymosi pasiekimų gerinimą ir mokymosi pagalbos organizavimą mokykloje atsakingas direktoriaus pavaduotojas pradiniam ugdymui.
2. Mokymosi pagalba teikiama:
   1. pamokos metu, įvertinus grįžtamąjį ryšį apie pasiekimus;
   2. po pamokų, kai pagalbą teikia dalyko mokytojas skiriant mokiniui trumpalaikes ar ilgalaikes konsultacijas. Konsultacijos teikiamos sudarant vienos klasės mokinių grupes, jų dažnumas priklauso nuo mokinių poreikių.
3. Individualų ugdymo planas sudaroma mokiniui, kuris:
   1. atvykęs arba grįžęs iš užsienio;
   2. mokomas namuose pagal gydytojų konsultacinės komisijos rekomendacijas;
   3. turi specialiųjų ugdymosi poreikių;
   4. turi išskirtinių gabumų, siekia aukštų mokymosi pasiekimų;
   5. gali būti rengiami ir nenumatytais mokyklos ugdymo plane atvejais VGK sprendimu.

### ŠEŠTASIS SKIRSNIS

### ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS UGDYMO ORGANIZAVIMAS

1. Mokykla, priimdama mokytis pagal pradinio ugdymo programą užsieniečius ir Lietuvos Respublikos piliečius, atvykusius ar grįžusius gyventi ir dirbti Lietuvos Respublikoje, (toliau – grįžę ar atvykę Lietuvos piliečiai), vadovaujasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, ir Bendraisiais ugdymo planais.
2. Mokiniui atvykus į mokyklą, kartu su tėvais (globėjais, rūpintojais) aptariamas preliminarus mokinio adaptacijos laikotarpis ir sudaromas individualus ugdymo planas, kuriame numatoma:
   1. lietuvių kalbos mokymosi tikslai, mokymosi būdai, intensyvumas, papildomų konsultacijų forma;
   2. bendrojo ugdymo dalykų mokymosi perspektyvos, galimas pamokų, skirtų tam tikrų dalykų mokymuisi, laikinas perskirstymas arba laikinas tam tikrų dalykų mokymosi sustabdymas tam, kad būtų skiriama daugiau laiko lietuvių kalbos mokymuisi;
   3. pasiekimų vertinimo dažnumas, grįžtamojo ryšio teikimo formos, mokymosi pagalbos galimybės;
   4. dalyvavimas neformaliojo vaikų švietimo veiklose.
3. Siekiant, kad grįžę ar atvykę Lietuvos piliečiai įgytų pakankamų lietuvių kalbos gebėjimų ir kompetencijų ir jų sėkmingos kalbinės ir kultūrinės integracijos:
   1. mokiniai mokomi lietuvių kalbos ir literatūros dalyko kartu su bendraklasiais taikant vadinamą „panardinimo“ metodiką ir pastoliavimo praktiką, padedančią mokiniui įveikti kliūtis mokymosi procese;
   2. teikiamos papildomos konsultacijos lietuvių kalbos mokymuisi individualiai ar laikinose grupėse;
   3. taikoma komunikacinė kalbos mokymo prieiga;
   4. mokantis bendrojo ugdymo dalykų mokymas individualizuojamas ir diferencijuojamas, atsižvelgiant į ankstesnę dalyko mokymosi patirtį ir kalbos mokėjimo lygį. Užtikrinama, kad nepakankamas lietuvių kalbos mokėjimas nesudarytų prielaidų atsirasti dalyko mokymosi spragoms;
   5. mokinio mokymosi pažanga vertinama formuojamuoju būdu. Pasibaigus adaptaciniam laikotarpiui, nustatomas mokinio kalbinės kompetencijos lygmuo, įvertinimas jo pasirengimas toliau mokytis mokinio amžių atitinkančioje klasėje arba, identifikavus didesnius mokymosi skirtumus, mokiniui gali būti siūloma mokytis metais žemesnėje klasėje.
   6. antraisiais metais, o jei reikia ir ilgiau, mokiniui sudaromos sąlygos toliau plėtoti lietuvių kalbos gebėjimus laikinojoje grupėje arba individualiai.

### SEPTINTASIS SKIRSNIS

### LAIKINŲJŲ MOKYMOSI GRUPIŲ SUDARYMAS, KLASIŲ DALIJIMAS

1. Siekiant užtikrinti daugiau pasirinkimo galimybių mokiniams, klasės gali būti dalijamos į laikinąsias grupes dalykui mokytis, diferencijuotai mokytis dalyko ar mokymosi pagalbai teikti.
2. Mokinių skaičius laikinojoje grupėje ne mažesnis kaip 8, bet ne didesnis nei nustatytas didžiausias mokinių skaičius klasėje.
3. Mokykla, įgyvendindama pradinio ugdymo programą klasės mokinius į grupes dalija arba sudaro laikinąsias grupes šiems dalykams mokyti pagal skirtas mokymo lėšas:
   1. doriniam ugdymui, jeigu tos pačios klasės mokiniai yra pasirinkę tikybą ir etiką. Laikinoji grupė sudaroma iš 1-2 ir 3-4 klasių mokinių, kurioje mokinių skaičius negali viršyti leidžiamo maksimalaus mokinių skaičiaus klasėje;
   2. pirmajai užsienio kalbai, jei klasėje mokosi ne mažiau kaip 18 mokinių;
   3. lietuvių kalbai ir literatūrai mokyti, esant klasėje ne mažiau kaip 18 mokinių dėl daugiakalbės aplinkos;
   4. švietimo pagalbai teikti (grupinėms konsultacijoms ir pan.), panaudojant mokinio ugdymo poreikiams tenkinti skirtas pamokas, bet tik tuo atveju, jeigu mokyklai pakanka mokymo lėšų.

### AŠTUNTASIS SKIRSNIS

### MOKINIŲ MOKYMAS NAMIE

1. Mokiniui, kuris dėl ligos ar patologinės būklės negali mokytis mokykloje, organizuojamas mokymas namie vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 ir Mokymosi formų ir mokymo organizavimo tvarkos aprašu.
2. Mokiniai namuose gali būti mokomi savarankišku, nuotoliniu mokymo proceso organizavimo būdu pavienio ar grupinio mokymosi forma.
3. Mokiniui, mokomam namuose savarankišku ir(ar)nuotoliniu mokymosi mokymo proceso būdu, leidus gydytojui, pavienio ar grupinio mokymosi forma:
   1. mokykla, suderinusi su mokinio tėvais (globėjais, rūpintojais) mokyklos vadovo įsakymu ir atsižvelgdama į gydytojų konsultacinės komisijos rekomendacijas, parengia individualų ugdymo planą;
   2. vykdant ugdymą nuotoliniu būdu vadovaujamasi Vilniaus Vaduvos darželio-mokyklos ugdymo(-si) proceso organizavimo nuotoliniu būdu tvarkos aprašu, patvirtintu mokyklos direktoriaus.
   3. Savarankišku ar (ir) nuotoliniu mokymo proceso organizavimo būdu namie mokomam mokiniui 1-3 klasėse skiriama 9 pamokos per savaitę, 4 klasėse – 11 pamokų per savaitę Bendrosios programos ugdymo dalykams įgyvendinti. Gydytojų konsultacinės komisijos leidimu ir susitarimu su mokinio tėvais (globėjais, rūpintojais) mokinys gali lankyti mokykloje.
4. Suderinus su mokinio tėvais (globėjais, rūpintojais), mokyklos direktoriaus įsakymu mokinys gali nesimokyti menų, dailės, muzikos, technologijų ir fizinio ugdymo pamokų. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Dalis pamokų, gydytojo leidimu lankomų mokykloje, įrašomos į mokinio individualų ugdymo planą.
5. Mokyklos sprendimu, mokiniui, kuris mokosi namuose, atsižvelgiant į turimas lėšas, gali būti skiriama iki 2 papildomų pamokų per savaitę ugdymosi pasiekimams gerinti, jeigu mokyklai pakanka mokymo lėšų.
6. Pamokos, skirtos mokymui namuose, paskirstomos dalykams atsižvelgiant į mokinio sveikatą ir išlaikant savaitei skirtų pamokų skaičių.

### DEVINTASIS SKIRSNIS

### NEFORMALIOJO VAIKŲ ŠVIETIMO ORGANIZAVIMAS MOKYKLOJE

1. Mokykloje neformalusis vaikų švietimas papildantis formalųjį švietimą įgyvendinamas pagal Neformaliojo vaikų švietimo koncepciją, patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 (redakcija 2023-07-31 Nr. V-1030).
2. Neformaliojo švietimo veiklai įgyvendinti valandos skiriamos mokinių pasirinktiems meniniams, kalbiniams, moksliniams, tiriamiesiems, komunikaciniams ir kt. gebėjimams ugdyti, sportinei, šokio, sceninei ir kitai aktyviai bei saviraiškos veiklai vykdyti. Siekiama, kad mokinys pasirinktų bent vieną neformaliojo švietimo programą.
3. Neformaliojo ugdymo veiklos mokinių grupės komplektuojamos iš 1-4 klasių grupių. Mokinių skaičius jose turi būti ne mažesnis kaip 12 mokinių.
4. Neformaliojo ugdymo valandos pagal poreikį ir turimas lėšas gali būti tarifikuojamos ir vėliau per mokslo metus, mokytojui pateikus prašymą ir parengus programą, jei yra laisvų valandų neformaliajam švietimui.
5. Neformaliojo ugdymo užsiėmimų veikla fiksuojama elektroniniame dienyne.

## III SKYRIUS

## PRADINIO UGDYMO PROGRAMOS ĮGYVENDINIMAS

### PIRMASIS SKIRSNIS

### PRADINIO UGDYMO PROGRAMOS ĮGYVENDINIMO YPATUMAI

1. Mokykla, vykdydama pradinio ugdymo programą, vadovaujasi Pradinio ugdymo bendrosiomis programomis, Mokymosi formų ir Mokymo organizavimo tvarkos aprašu ir kitais teisės aktais, reglamentuojančiais pagrindinio ugdymo programų vykdymą.
2. Mokykla 1 klasės ir naujai atvykusiems 2-4 klasių mokiniams skiria vieno mėnesio adaptacinį laikotarpį.
3. 2025-2026 ir 2026-2027 m. m. pradinio ugdymo programai įgyvendinti grupinio mokymosi forma kasdieniu mokymo proceso organizavimo būdu skiriamas pamokų skaičius per savaitę:

|  |  |  |  |  |  |
| --- | --- | --- | --- | --- | --- |
| Klasė / dalykai | 1 klasė | 2 klasė | 3 klasė | 4 klasė | Iš viso skiriama pamokų pradinio ugdymo programai |
| Dorinis ugdymas | | | | | |
| Dorinis ugdymas (tikyba arba etika) | 35 (2) | 35 (1) | 35 (1) | 35 (2) | 140 (6) |
| Kalbinis ugdymas | | | | | |
| Lietuvių kalba ir literatūra \* | 350 (8, 2 iš jų – grupėmis) | 315 (7, 2 iš jų – grupėmis) | 245 (7) | 315 (7, 2 iš jų – grupėmis) | 1225 (35) |
| Užsienio kalba (pirmoji, anglų) | – | 140 (4) | 70 (2) | 140 (4) | 350 (10) |
| Visuomeninis ugdymas | | | | | |
| Visuomeninis ugdymas\*\* | 35 (1) | 35 (1) | 35 (1) | 35 (1) | 140 (4) |
| Matematinis, gamtamokslinis ir technologinis ugdymas | | | | | |
| Gamtos mokslai\*\* | 35 (1) | 35 (1) | 35 (1) | 35 (1) | 140 (4) |
| Matematika | 140 (4) | 175 (5) | 175 (5) | 175 (5) | 665 (19) |
| Technologijos | 35 (1) | 35 (1) | 35 (1) | 35 (1) | 140 (4) |
| Meninis ugdymas | | | | | |
| Dailė | 35 (1) | 35 (1) | 35 (1) | 35 (1) | 140 (4) |
| Muzika | 70 (2) | 70 (2) | 70 (2) | 70 (2) | 280 (8) |
| Šokis | 35 (1) | 35 (1) | 35 (1) | 35 (1) | 140 (4) |
| Fizinis ir sveikatos ugdymas | | | | | |
| Fizinis ugdymas | 105(3) | 105(3) | 105 (3) | 105 (3) | 420 (12) |
| Matematika (diferencijuotai) | 17,5 (0,5) | 17,5 (0,5) | 17,5 (0,5) | 17,5 (0,5) | 70 (2) |
| Gyvenimo įgūdžiai\*\*\*\* | integruojama | | | | |
| Informatika\*\*\* | 17,5 (0,5) | 17,5 (0,5) | 17,5 (0,5) | 17,5 (0,5) | 70 (2) |
| Etninė kultūra\*\*\*\* | integruojama | | | | |
| Iš viso privalomų pamokų skaičius per mokslo metus | 805 (23) | 875 (25) | 875 (25) | 875 (25) | 3 990 (114) |
| Maksimalus leistinas pamokų skaičius | 875 (25) | 1 050 (30) | 1 050 (30) | 1 050 (30) | 4 025 (115) |
| Neformalusis vaikų švietimas  (valandų skaičius klasėms per mokslo metus) | 140 (4) | | 140 (4) | | 280 (8) |

Pastabos:

\* Lietuvių kalbos ir literatūros mokymui 1, 2, 4 klasėse 2 pamokas per savaitę klasės dalijamos į grupes dėl daugiakalbės aplinkos, jei klasėje mokosi daugiau kaip 18 mokinių;

\*\* Visuomeninio ir gamtos mokslų ugdymui skirtos pamokos organizuojant tyrinėjimo veiklas skirstomos pagal poreikį, numatytą periodą skiriant vienam dalykui daugiau pamokų, vėliau jas grąžinant kitam dalykui;

\*\*\* Informatikos ir matematikos dalykui diferencijuotam ugdymui panaudojant „Eduten“ skaitmeninį turinį skiriama kiekvienai 1, 2, 3, 4 klasėms po 0,5 pamokos iš pamokų, skiriamų mokinių ugdymosi poreikiams.

\*\*\*\* Gyvenimo įgūdžių, etninės kultūros programos įgyvendinamos integruojant į dorinio ugdymo, lietuvių kalbos ir literatūros, visuomeninio ugdymo dalykus ir klasės valandėles;

* 1. dorinis ugdymas:
     1. mokinio tėvai (globėjai, rūpintojai) kasmet, ne vėliau kaip iki rugsėjo 1 d., parenka mokiniui vieną iš dorinio ugdymo dalykų: etiką arba tradicinės religinės bendruomenės tikybą;
     2. jeigu mokykla negali užtikrinti mokinių ar jų tėvų (globėjų, rūpintojų) pageidaujamos tradicinės religinės bendruomenės ar bendrijos tikybos mokymo, mokiniui įskaitomas tikybos mokymas sekmadieninėje mokykloje ar kitoje tikybos mokymo grupėje pagal Švietimo įstatymo 31 straipsnio 4 ir 5 dalyse nustatytus reikalavimus. Šiuo atveju mokykla nustato mokymosi pasiekimų įskaitymo tvarką;
     3. minimalus mokinių skaičius laikinojoje grupėje, sudarytoje dorinio ugdymo dalykui mokytis, yra 8 mokiniai;
     4. dorinio ugdymo dalykas mokslo metų eigoje nekeičiamas.
  2. lietuvių kalbos ir literatūros, pirmosios užsienio kalbos mokymas:
     1. lietuvių kalbos ir literatūros mokymui klasės dalijamos į grupes dėl daugiakalbės aplinkos, jei klasėje mokosi daugiau kaip 18 mokinių;
     2. užsienio kalbai mokyti, jei klasėje mokosi ne mažiau kaip 18 mokinių, sudaromos laikinosios grupės, klasės mokinių skaičių dalijant pusiau.
  3. visuomeninio ugdymo ir gamtos mokslų mokymas:
     1. dalykams skirtas pamokas mokytojas gali planuoti lanksčiai, organizuojant tyrinėjimo veiklą ribotą laikotarpį vieno dalyko mokymui skiriant daugiau savaitinių pamokų, užtikrinant, kad kiekvienam dalykui skirtas metinis pamokų skaičius nebūtų mažinamas;
     2. organizuojant tyrinėjimo veiklą ribotą laikotarpį vieno dalyko mokymui skiriant daugiau savaitinių pamokų, elektroniniame dienyne kito dalyko pamokos temos skiltyje nurodomas dalyko pavadinimas, tiriamosios veiklos tema, klasės darbų skiltyje – klasės darbas.
  4. fizinis ugdymas:
     1. specialiosios medicininės fizinio pajėgumo grupės mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;
     2. vaiko tėvų (globėjų, rūpintojų) pageidavimu mokiniai gali lankyti sveikatos grupes ne mokykloje;
     3. 2 fizinio ugdymo pamokos antrose klasėse organizuojamos baseine pagal „Mokymo plaukti“ programą.
  5. Pamokos skiriamos mokinių ugdymosi poreikiams tenkinti skiriamos mokytis dalyko mokymuisi ar mokymosi pagalbai teikti:
     1. informatikos dalykui – 0,5 valandos per savaitę kiekvienoje 1, 2, 3 ir 4 klasėse;
     2. matematikos dalyko mokymuisi diferencijuotai panaudojant „Eduten“ programos skaitmeninį ugdymo turinį – 0,5 valandos per savaitę kiekvienoje 1, 2, 3, 4 klasėse;
  6. etninės kultūros mokoma integruotai;
  7. gyvenimo įgūdžių mokoma integruojant į lietuvių kalbą ir literatūrą, visuomeninį ugdymą, ir klasės valandėles.

1. Iki 10 procentų dalykui skirtų pamokų organizuojama ne pamokų forma, o projektine ar kitokia mokiniams patrauklia veikla mokyklos vidaus patalpose ar lauke ir ne mokyklos aplinkoje. Ugdymas ne mokyklos aplinkoje organizuojamas vadovaujantis Vilniaus Vaduvos darželio-mokyklos ugdymo ne mokyklos aplinkoje organizavimo tvarkos aprašu, patvirtintu Vilniaus Vaduvos darželio-mokyklos direktoriaus 2024 m. lapkričio 14 d. įsakymu Nr. V-97.
2. Pamokų skaičius mokiniui per mokslo metus negali būti mažesnis už nustatytą Ugdymo plano 50 punkte.

## IV SKYRIUS

## MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS

### PIRMASIS SKIRSNIS

### PAGRINDINIAI UGDYMO ORGANIZAVIMO PRINCIPAI

1. Mokykla užtikrina visų mokinių įtrauktį į švietimą, šalina kliūtis, dėl kurių mokinys patiria dalyvavimo švietime ir ugdymosi sunkumus, ir teikia būtiną švietimo pagalbą.
2. Mokykla ugdymo procese vadovaujasi Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. rugpjūčio 30 d. įsakymu Nr. V-928 „Dėl Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašo patvirtinimo“.
3. Organizuodama mokinių, turinčių specialiųjų ugdymosi poreikių, ugdymą mokykla atsižvelgia į:
   1. Vaiko gerovės komisijos, pedagoginių psichologinių tarnybų rekomendacijas;
   2. formaliojo švietimo programos įgyvendinimo ypatumus;
   3. mokymosi formą ir mokymo proceso organizavimo būdą;
   4. turimą pagalbos mokiniui specialistų skaičių mokykloje.
4. Bendrojo ugdymo dalykų pritaikytas ir individualizuotas programas mokiniui, turinčiam specialiųjų ugdymosi poreikių, rengia mokytojas, atsižvelgdamas į mokinio gebėjimus ir galias bei specialiojo pedagogo ir/ar kitų vaiko gerovės komisijos narių rekomendacijas. Mokytoją gali konsultuoti ir mokyklą aptarnaujančios pedagoginės psichologinės tarnybos specialistai.

### ANTRASIS SKIRSNIS

### INDIVIDUALAUS UGDYMO PLANO RENGIMAS

1. Mokykla kiekvienam mokiniui, turinčiam specialiųjų ugdymosi poreikių, rengia individualų ugdymo planą. Jame numatomas:
   1. pagalbos planas, apimantis pagalbą ugdymo procese ir švietimo pagalbą;
   2. koordinuojantis asmuo, kuris kartu su mokytojais ir švietimo pagalbą teikiančiais specialistais, vaiku, su jo tėvais (globėjais, rūpintojais) numato ugdymo ir pagalbos tikslus;
   3. individualūs tvarkaraščiai, derantys su klasės, kurioje mokinys mokosi, tvarkaraščiu ir užtikrinantys, kad mokinys gaus ugdymą ir švietimo pagalbą tokia apimtimi, kurią nustato Ugdymo planas ir rekomenduoja mokiniui pedagoginė psichologinė ar švietimo pagalbos tarnyba.
2. mokykloje naudojama individualaus plano forma. Mokinio individualus ugdymo planas periodiškai peržiūrimas ir, jeigu reikia, koreguojamas.
3. Mokykla, rengdama individualų ugdymo planą mokiniui ir vadovaudamasi mokyklos ugdymo plano 50 punkte nurodytu pradinio ugdymo dalykų programai įgyvendinti skiriamų pamokų skaičiumi, gali:
   1. keisti pratybų ir individualiai pagalbai skiriamų valandų (pamokų) skaičių;
   2. keisti pamokų trukmę, dienos ugdymo struktūrą, siekdama individualaus ugdymo plane numatytų tikslų;
   3. formuoti nuolatines ar laikinąsias grupes, pogrupius iš tų pačių ar skirtingų klasių mokinių pratyboms ir individualiai pagalbai teikti;
   4. vėliau pradėti pirmosios užsienio kalbos mokyti – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų at turintį kochlearinius implantus;
   5. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai. Užsienio kalbų pamokų laikas gali būti skiriamas lietuvių kalbai mokyti;
   6. nemokyti muzikos, turinčio klausos sutrikimą (išskyrus nežymų);
   7. nemokyti technologijų turinčiojo judesio ir padėties bei neurologinių sutrikimų (išskyrus lengvus), o vietoj jų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą.
4. Mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis mokyklos ugdymo plano 50 punkte dalykų programoms įgyvendinti nurodomu pamokų skaičiumi, kuris gali būti koreguojamas iki 25 procentų. Bendras pamokų ir neformaliojo švietimo programos valandų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas:
   1. turinčio sutrikusią klausą (išskyrus nežymų) mokinio individualaus ugdymo plano rengimas:
      1. lietuvių kalbai – ne mažiau kaip 420 pamokų per dvejus mokslo metus, dalykinei praktinei veiklai – ne mažiau kaip 140 pamokų per dvejus mokslo metus, meniniam ugdymui – ne mažiau kaip 210 pamokų per dvejus mokslo metus;
      2. tarties, kalbos mokymo ir klausos lavinimo individualioms pratyboms skiriama ne mažiau kaip 140 pamokų per metus (kochlearinių implantų naudotojams – ne mažiau kaip 140 pamokų per metus). Tarties, kalbos mokymo ir klausos lavinimo individualios pratybos gali vykti lietuvių kalbos pamokose ar po pamokų įvairiomis formomis. Pratybų ir lietuvių kalbos pamokų turinys turi derėti;
   2. su sutrikusia kalba ir kita komunikacija mokinio individualus ugdymo planas sudaromas vadovaujantis mokyklos ugdymo plano 55 punktu. Ugdymo plane specialiosios pamokos skiriamos tarčiai, kalbai ir klausai lavinti:
      1. individualioms ir grupinėms pratyboms 1–4 klasėse skiriama ne mažiau kaip 70 pamokų per dvejus mokslo metus;
      2. žymių ar labai žymių kalbėjimo ir kalbos sutrikimų turinčiam mokiniui, bendraujančiam alternatyvios komunikacijos būdu, 1–4 klasėse tarties, kalbos ir komunikacijos ugdymą galima integruoti į komunikacinės, pažintinės veiklos ir į lietuvių kalbos pamokas, pratybas. Pratybų ir lietuvių kalbos ir literatūros pamokų turinys turi derėti;
   3. judesio ir padėties sutrikimų turinčio mokinio individualus ugdymo planas sudaromas vadovaujantis Ugdymo plano 50 punktu. Individualaus ugdymo plane pamokos turėtų būti skiriamos gydomajai kūno kultūrai, sensomotorikai lavinti, naudojimosi kompiuteriu įgūdžiams formuoti, komunikaciniams gebėjimams ugdyti:
      1. gydomajam fiziniam ugdymui skiriama ne mažiau kaip 140 pamokų per dvejus mokslo metus;
      2. sergančiam cerebriniu paralyžiumi (vidutinio, labai žymaus laipsnio) ar turinčiam sunkių ar labai sunkių judesio ir padėties sutrikimų, individualioms gydomojo fizinio ugdymo pratyboms skiriama ne mažiau kaip 70 pamokų per metus;
   4. su įvairiapusiais raidos sutrikimais turinčio mokinio individualus ugdymo planas sudaromas vadovaujantis mokyklos ugdymo plano 50 punktu:
      1. remiantis pedagoginės psichologinės tarnybos išvadomis, mokiniui skiriamas mokinio padėjėjas;
      2. numatomi elgesio prevencijos ir intervencijos būdai, socialinių įgūdžių ugdymo veiklos. Periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, peržiūrimas ir koreguojamas individualaus ugdymo planas;
      3. numatoma nuolatinė mokymosi vieta, kurioje prireikus naudojamos sienelės / širmos, skirtos dėmesiui koncentruoti ugdymo proceso metu, triukšmui mažinti. Įrengiama kiek įmanoma labiau nuo triukšmo izoliuota erdvė klasėje ar už klasės ribų, kurioje įvairiapusių raidos sutrikimų turinčiam mokiniui yra sudarytos galimybės pertraukai veiklos metu ar esant emocinio nestabilumo būklei.
5. Mokykloje nesant pakankamai švietimo pagalbos specialistų, kiekvienam mokiniui, kuris mokosi pagal pradinio ugdymo programą ir kuriam pedagoginė psichologinė tarnyba arba švietimo pagalbos tarnyba, mokyklos Vaiko gerovės komisija rekomenduoja teikti specialistų pagalbą, turi būti skiriama nuo 74 iki 280 pamokų per dvejus mokslo metus individualioms konsultacijoms ir (ar) papildomai dalyko mokytojo pagalbai.

### TREČIASIS SKIRSNIS

### MOKINIŲ PAŽANGOS IR PASIEKIMŲ VERTINIMAS

1. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami Bendrosiose programose numatytus pasiekimus ir vadovaujantis Ugdymo plano nuostatomis.
2. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualaus ugdymo plane numatytus individualios pažangos keliamus tikslus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas mokymo(si) turinys, ko sieks ir mokysis mokinys palyginus su Bendrosiose programose numatytais pasiekimų lygiais, kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi, kaip bus fiksuojami mokinio mokymosi pasiekimai ugdymo laikotarpiu ir laikotarpio pabaigoje.

### PENKTAS SKIRSNIS

### ŠVIETIMO PAGALBOS TEIKIMAS

1. Švietimo pagalba, ją teikiantys specialistai, tikslai ir intensyvumas mokiniui yra numatomi mokinio individualaus ugdymo plane.
2. Švietimo pagalbą teikiantys specialistai, bendradarbiaudami su mokytojais, padeda įveikti mokiniui kylančius mokymosi sunkumus, padeda šalinti jų priežastis, stebi ugdymo procese mokinius, teikia konsultacinę pagalbą mokytojui ir mokinio tėvams (globėjams, rūpintojams) ir kitiems, teikiantiems paslaugas ir pagalbą, padeda mokiniui ugdytis, sudaryti sąlygas mokytis ir užtikrinti jo gerovę.
3. Švietimo pagalba mokiniui teikiama laikinai ar nuolat ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.
4. Švietimo pagalbos teikimo formos parenkamos mokiniui individualiai, jos gali būti pratybos, konsultacijos, pagalba ugdymosi veiklose, savirūpos procese ir kt.:
   1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams asmens gabumams ugdyti;
   2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, gali būti vykdomos individualiai ar grupėmis (2–8 mokiniai).

### PENKTASIS SKIRSNIS

### MOKYMAS NAMUOSE

1. Mokymą namuose savarankišku ar nuotoliniu mokymo proceso organizavimo būdu organizuoja mokykla pagal gydytojų rekomendacijas, sudariusi mokinio individualų ugdymo planą mokymosi namuose laikotarpiui.
2. Mokiniui, kuris mokosi pagal:
   1. pritaikytą pradinio ugdymo programą, vadovaujantis mokyklos ugdymo plano 50 punktu:
      1. galima skirti 70 ir daugiau pamokų per dvejus mokslo metus specialiajai pedagoginei pagalbai teikti;
      2. mokiniui su vidutiniu, žymiu ir labai žymiu intelekto sutrikimu, pagal pradinio ugdymo individualizuotą programą, skiriant 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiajai pedagoginei pagalbai teikti.
   2. mokiniui, besimokančiam namuose, sudaromos galimybės dalyvauti mokyklos organizuojamose neformaliojo vaikų švietimo programose.
3. Jei yra galimybės, ugdymas namuose gali būti vykdomas nuotoliniu būdu. Vykdant ugdymą nuotoliniu būdu vadovaujamasi Vilniaus Vaduvos darželio-mokyklos ugdymo (-si) proceso organizavimo nuotoliniu būdu tvarkos aprašu, patvirtintu Vilniaus Vaduvos darželio-mokyklos direktoriaus

### ŠEŠTAS SKIRSNIS

### PRADINIO UGDYMO INDIVIDUALIZUOTOS PROGRAMOS ĮGYVENDINIMAS

1. Mokiniui, kuris mokosi pagal pradinio ugdymo individualizuotą programą individualus ugdymo planas sudaromas, atsižvelgiant į mokinio individualaus ugdymo pagalbos planą, galias ir gebėjimus, kylančius dėl intelekto sutrikimo (nežymaus, vidutinio, žymaus ar labai žymaus), mokymosi formą, mokymo organizavimo būdą.
2. Dalykus, pradedamus mokytis konkrečioje pradinio ugdymo programoje, mokykla gali pradėti įgyvendinti vėliau, nei nustatyta Ugdymo plano 50 punkte.
3. Vertinant mokinių pasiekimus ir pažangą vadovaujamasi Ugdymo programų aprašu, Bendrosiomis programomis, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių pasiekimų ir pažangos vertinimą bei mokykloje priimtu Vilniaus Vaduvos darželio-mokyklos 1-4 klasių mokinių pažangos ir pasiekimų vertinimo tvarkos aprašu, patvirtintu Vilniaus Vaduvos darželio-mokyklos direktoriaus 2023-11-17 įsakymu Nr. V-136.
4. Mokymas namuose organizuojamas:
   1. vadovaujantis mokyklos ugdymo plano 39 punktu. Mokyti namuose skiriamos ne mažiau kaip 288 valandos per mokslo metus, iš kurių iki 72 pamokų per mokslo metus galima skirti specialiosioms pratyboms.
5. Mokiniui, kuris mokosi pagal pradinio ugdymo individualizuotą programą, ugdymo planas sudaromas vadovaujantis mokyklos ugdymo plano 50 punktu:
   1. mokiniui, turinčiam kompleksinių sutrikimų, kurių derinio dalis yra nežymus intelekto sutrikimas, ugdymo plane atsižvelgiant į pedagoginės ir psichologinės tarnybos išvadas skiriamos specialiosios pamokos sutrikusioms funkcijoms lavinti ir individuali ar grupinė specialioji pedagoginė pagalba;
   2. mokiniui, turinčiam įvairiapusių raidos sutrikimų (autizmas ir kt.), rengiant mokinio individualų ugdymo planą galima skirti 35 ir daugiau pamokų per mokslo metus (1 ir daugiau pamokų per savaitę) komunikacijai ir kalbos suvokimui didinti, sunkumams socialinėse situacijose įveikti ir socialiniams ryšiams ugdymo įstaigoje formuoti, sensorinėms problemoms spręsti, kitiems įgūdžiams, reikalingiems socialinei įtraukčiai formuoti, dienotvarkei rengti ir jos laikymosi įgūdžiams formuoti;
   3. ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdymo ir švietimo pagalbos teikimo procese dalyvaujančių specialistų rekomendacijas;
   4. mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms 1–4 klasėse galima skirti 35 ir daugiau pamokų per mokslo metus (1 pamoką per savaitę), jas išdėstant tolygiai ar pagal mokinio poreikius, specialistų rekomendacijas, mokyklos vaiko gerovės komisijos rekomendacijas, kreipiantis mokytojui, kuris moko vaiką;
   5. mokiniui, turinčiam vidutinį, žymų ir labai žymų intelekto sutrikimą, skiriama 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiajai pedagoginei pagalbai teikti.

## V SKYRIUS

## BAIGIAMOSIOS NUOSTATOS

1. Ugdymo plano priede pateikiama Pradinio ugdymo organizavimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (1 priedas).

\_\_\_\_\_\_\_\_\_\_\_\_\_\_\_\_\_\_

Pradinio ugdymo programos ugdymo plano

1 priedas

**PRADINIO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1. Priedas reglamentuoja mokinių, besimokančiųjų pagal pradinio ugdymo programą, ugdymo organizavimą karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu.

2. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

3. Ekstremali temperatūra mokyklos ir (ar) gyvenamojoje teritorijoje:

3.1. minus 20 °C ar žemesnė – 1–4 ir 5 klasių mokiniams;

3.2. minus 25 °C ar žemesnė – 6–10, I–IV gimnazijos klasių mokiniams;

3.3. 30 °C ar aukštesnė – 1–10, I–IV gimnazijos klasių mokiniams.

4. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

4.1. mažinančius / šalinančius pavojų mokinių sveikatai ir gyvybei;

4.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su Vilniaus miesto savivaldybės administraciją ar jos įgaliotu asmeniu, Šios dienos įskaičiuojamos į ugdymo dienų skaičių. Neįgyvendintas mokymosi turinys kompensuojamas intensyvinant mokymąsi;

4.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Mokyklos vadovas sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

5. Savivaldybės lygiu ar mokyklos vadovo sprendimu ugdymo procesą ar jo dalį organizuodama nuotoliniu mokymo būdu, mokykla:

5.1. priima sprendimus ugdymo procesui nuotoliniu mokymo būdu organizuoti, atsižvelgdama į mokyklos Ugdymo plane numatytus sprendimus nuotoliniam mokymo procesui;

5.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

5.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti mokykloje, ugdymo proceso organizavimas laikinai perkeliamas į kitas saugias patalpas;

5.4. susitaria dėl mokinių emocinės sveikatos stebėjimo, taip pat dėl mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

5.5. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

5.6. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

5.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

5.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

5.9. numato mokinių ir jų tėvų (globėjų, rūpintojų) informavimo būdus;

5.10. paskiria asmenį (-is), kuris teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas mokykloje negalėjo būti organizuojamas kasdieniu būdu. Informacija apie tai skelbiama mokyklos tinklalapyje;

5.11. numato planą, kaip, pasibaigus ypatingoms aplinkybėms, sklandžiai grįžti prie įprasto ugdymo proceso organizavimo;

5.12. numato, kaip prireikus dalį ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu;

5.13. numato, kaip atskirų dalykų (arba dalyko dalies) mokymuisi gali perskirstyti klases ir sudaryti laikinąsias grupes iš 1-4 klasių mokinių arba sujungdama ne daugiau nei dviejų klasių mokinius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_